13/12/2016 | Administración LocalMunicipal
A Laracha
Bases contratacion laboral temporal seis traballadores PMA 2016

RESOLUCIÓN DE ALCALDÍA A Deputación Provincial da Coruña; Servizo de Desenvolvemento Territorial e Medio Ambiente, na sesión ordinaria do Pleno que tivo lugar o vinte e oito de outubro de dous mil dezaséis, adoptou, entre outros, o seguinte acordo: “ Aprobación da 1.ª fase do Plan Provincial de Medio Ambiente (PMA) 2016 ”. Mediante escrito dirixido a esta alcaldía dende a Deputación da Coruña se informa que transcorridos 10 días dende a publicación do acordo sen que se houbera presentado alegacións ou reclamacións, pode considerarse definitivamente aprobado. Segundo o artigo 20.2a Lei 48/2015, do 29 de outubro, de orzamentos xerais do estado para o ano 2016 “ durante el año 2016 no se procederá a la contratación de personal temporal, ni al nombramiento de personal estatutario temporal o de funcionario interino salvo en los casos excepcionales y para cubrir necesidades urgentes e inaplazables que se restringirán a los sectores, funciones y categorías profesionales que se consideren prioritarios o que afecten al funcionamiento de los servicios públicos ”. Igualmente o artigo 21.2. sinala que: “ durante el año 2015 no se procederá a la contratación de personal temporal, ni al nombramiento de personal estatutario temporal o de funcionarios interinos salvo en casos excepcionales y para cubrir necesidades urgentes e inaplazables que se restringirán a los sectores, funciones y categorías profesionales que se consideren prioritarios o que afecten al funcionamiento de los servicios públicos”. O artigo 20.4 sinala tamén que: “ la contratación de personal laboral temporal y el nombramiento de funcionarios interinos y de personal estatutario temporal, en las condiciones establecidas en el apartado dos de este artículo requerirá la previa autorización del Ministerio de Hacienda y Administraciones públicas ”. Efectuada a solicitude previa de autorización ao Ministerio de Hacienda y Administraciones Públicas o pasado ano 2015 para iniciar os procesos selectivos de persoal que puideran ser susceptibles de dita autorización previa, recibiuse resposta na que textualmente dicía: “corresponde a la potestad de autoorganización y capacidad de decisión de esa Entidad Local la evaluación de las necesidades de la contratación …. en tanto que o referido apartado 4 no ten carácter básico segundo o apartado 7 do mesmo artigo. Polo tanto, considérase por esta alcaldía que a contratación de peóns de brigada medioambiental é unha necesidade urxente e inaprazable, que afecta ao funcionamento dun servizo público. Tendo en conta as atribucións que me confiren os artigos 21.1. g) da Lei 7/1985, de 2 de abril, reguladora das Bases do Réxime Local, e o disposto no artigo 15.1. do Real Decreto Legislativo 2/2015, de 23 de octubre, polo que se aproba o texto refundido da Ley del Estatuto de los Trabajadores, RESOLVO: PRIMEIRO.- Aprobar as seguintes Bases de selección para a contratación laboral temporal mediante contrato de obra ou servizo determinado dunha brigada medioambiental: “ BASES PARA A CONTRATACIÓN LABORAL TEMPORAL DE SEIS TRABALLADORES PARA A BRIGADA MEDIOAMBIENTAL do Plan Provincial de Medio Ambienta (PMA) 2016.1º.- Obxecto da convocatoria.- O obxecto desta convocatoria é a contratación laboral temporal, a tempo parcial, baixo a modalidade de contrato temporal, de seis prazas de peóns, para formar a brigada medioambiental e rexeranse polas presentes bases. As funcións e tarefas a desempeñar serán limpeza, conservación e vixilancia de elementos de especial interese ambiental e patrimonial dentro do termo municipal, tal e como se indica na memoria asinada dende o servizo técnico municipal do Concello da Laracha o 11 de xullo de 2016 e presentada ante a Deputación da Coruña, convocatoria: Bases reguladoras do Plan Provincial de medio ambiente (PMA) 2016. (BOP nº. 103 de 1 de xuño de 2016). 2º.- Requisitos dos aspirantes.- Serán requisitos mínimos de tódolos aspirantes a esta contratación, e deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Ter a capacidade funcional, así como a capacidade física necesaria para o desenvolvemento das tarefas, extremos que deberán acreditarse mediante a presentación de informe médico ou certificado médico (que poderá ser achegado xunto coa solicitude de participación, ou en todo caso antes da formalización do contrato se fose o/a aspirante seleccionado/a). e) Non estar incurso en causas de incompatibilidade de conformidade có disposto na Lei 53/1984 de 26 de decembre, de incompatibilidades do persoal ao servizo das administracións públicas. f) Acreditar certificado de escolaridade, ou equivalente. g) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 1 como mínimo (Requisito que deberá acreditar coa presentación da copia do mesmo). Os presentes requisitos se entenderán referidos á data de expiración do prazo sinalado para a presentación de instancias.3º.- Duración e tipo de contrato.- O contrato de traballo, será de cinco meses a contar dende o primeiro día de alta como traballador do Concello. A xornada laboral será a tempo parcial (25horas/semana; cinco horas ao día), podendo ser o horario continuo ou en xornada partida; en todo caso será o establecido polo responsable de persoal, coa autorización do alcalde - presidente.4º.- Retribucións: As retribucións estipuladas para os peóns das brigadas medioambientais, será de 541,6 euros/mes, brutos (incluído tódolos conceptos salariais e pagas extraordinarias). 5º.- Criterios para a selección dos candidatos: Sistema de selección: A selección do persoal que formará as cuadrillas realizarase de conformidade co previsto nas presentes bases polo sistema de oposición: Consistirá na realización dunha proba práctica na que se valorará o manexo de ferramentas, o tempo empregado, a destreza, as medidas preventivas, e o resultado acadado (máximo 2 puntos): – Por realización de tarefa de mantemento e conservación de zoas verde, empregando desbrozadora e outras ferramentas de xardinería: 1 punto – Por Realizar traballos auxiliares en obras de construción, elaboración de pasta, mortero …, preparación de superficie e instalación de ladrillo/bloque: 1 punto Nesta proba valorarase o tempo empregado, a destreza, as medidas preventivas necesarias para levar a cabo unha labor óptima, e demais actuacións relativas ao desenvolvemento destas tarefas. Entrevista curricular (máxima 0,50 punto) Realizarase a entrevista persoal curricular (artigo 61 do Estatuto Básico do Empregado Público, Lei 7/2007 de 12 de abril) será persoal e individual con cada candidato e versará sobre as tarefas e os cometidos do posto de traballo ofertado. Proba de galego. Os aspirantes que non teñan presentado o certificado do coñecemento do galego coa presentación do certificado Celga 1 como mínimo, deberán facer o exame. Procedemento de selección: Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta obrigatoriamente no taboleiro de edictos do Concello, na sede electrónica do Concello, e na páxina web do Concello, relacionándose os aspirantes excluídos coa indicación da causa de exclusión (no caso de non haber excluídos a lista provisional pasará a definitiva). Os aspirantes excluídos disporán dun prazo de 10 días para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Realizarase primeiro a fase de oposición que ten carácter obrigatorio, e a non presentación será motivo de exclusión definitiva. O tribunal publicará nos medios sinalados a acta da oposición e fixará na mesma a data, o lugar e a hora da entrevista. Os aspirantes serán convocados para a entrevista nun único chamamento, sendo excluídos/as os que non comparecesen, salvo nos casos debidamente xustificados e apreciados discrecionalmente polo tribunal. Logo da entrevista terá lugar a proba de galego, de ser o caso. Que será cualificada como apta ou non apta. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “O”, de conformidade co establecido na Resolución da Consellería de Facenda de 3 de febreiro de 2016, pola que se publica o resultado do sorteo celebrado o 03/02/2016 (DOG 12/02/2016), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento. Os membros do tribunal poderán nomear colaboradores do tribunal. Rematado o proceso de cualificación dos aspirantes, o tribunal publicará no Taboleiro de Edictos do Concello, na sede electrónica e na páxina web ás puntuacións definitivas, coa proposta de selección dos aspirantes que acadaron a maior puntuación. A puntuación definitiva estará determinada pola suma das puntuacións obtidas na fase de oposición e na entrevista, xa que a proba de galego de ser necesaria non puntúa; será calificada con apto ou non apto. Non poderán propoñerse máis candidatos/as que prazas vacantes, aínda que có resto de solicitantes non seleccionados/as se elaborará unha relación de reservas, por orden de puntuación, de maior a menor, por si fose preciso cubrir posibles baixas ou renuncias, válida para o presente ano e mesmo posto de traballo. No caso de existir empate na puntuación total procederase ao desempate, segundo o seguinte criterio: 1º. Maior puntuación obtida no apartado da proba práctica.2º. Puntuación obtida no apartado de entrevista (de ser necesaria). 3º. Sorteo.6º.- Presentación de instancias e admisión de aspirantes: As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de 10 días contados a partir do día seguinte á publicación do anuncio da convocatoria e das Bases no BOP. Ditas bases se publicarán tamén no taboleiro de edictos, na páxina web e na sede electrónica do Concello. As instancias, xunto coa documentación precisa tamén poderán remitirse na forma prevista no artigo 16.4 de la Lei 39/2015, de 1 de outubro, do Procedemento Administrativo Común das Administracións Públicas, así como a través da Sede Electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte enderezo: concello. laracha@fegamp. gal, coa copia da solicitude debidamente rexistrada dentro do prazo de presentación. Xunto á instancia tamén se presentará a seguinte documentación: * Fotocopia do DNI. * Fotocopia do certificado de escolaridade ou equivalente. * A fotocopia do Celga 1 ou certificado equivalente (no seu caso). * Informe médico (poderá ser achegado no momento de presentación desta documentación ou, en todo caso, de ser seleccionado antes da firma do contrato). * Xustificante do pago da taxa, ou documento expedido pola oficina de emprego correspondente que acredita o dereito a exención da mesma. A taxa por dereito de exame será de 8 euros (dito paga deberá ser efectuado no prazo de presentación). Poderá ser efectuada en calquera das seguintes contas: NOVAGALICIA BANCO: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.7º.- Tribunal cualificador da selección: 1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido polo Real Decreto Lexislativo 5/2015 do 30 de outubro, polo que se aproba o Texto Refundido da Lei do Estatuto Básico do Empregado Público (TRLEBEP), será designado por Decreto de Alcaldía, no momento de aprobación da lista definitiva de admitidos e excluídos. Os vocais deberán ter titulación igual ou superior á esixida para o acceso ás praza convocadas.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23.2 da Lei 40/201, de 1 de octubre, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O alcalde, vista a proposta de selección do tribunal, procederá á adopción do decreto correspondente que resolverá a contratación.8º.- Formalización dos contratos: A proposta do tribunal cualificador se elevará a Alcaldía - Presidencia, para a resolución do expediente de selección, mediante decreto, que será publicado no taboleiro de edictos do Concello, na Sede Electrónica e na Web do Concello. A formalización dos contratos laborais cos aspirante seleccionado será competencia do Sr. Alcalde - Presidente; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para elo. A Laracha, 28 de novembro de 2016” SEGUNDO.- Publicar a presente resolución no BOP, na páxina web do Concello e na Sede Electrónica. A Laracha, a 1 de decembro de 2016 O alcalde Dou fe, o secretario acctal. José Manuel López Varela Juan Carlos Antelo Martínez